Diari Oficial de la Generalitat Valenciana


Sumari del DOGV 617, del 29-06-1987 (1987/809141)

ORDRE de 29 de maig de 1987, de la Conselleria d'Agricultura i Pesca, per la qual s'estableix el Registre de Productors de Flor Tallada.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/29/(8)/dof/vci/html**

### Dades del document

Número de DOGV
:   617

Data del DOGV
:   29-06-1987

Secció del DOGV
:   DISPOSICIONS GENERALS

Número del document
:   1987/809141


Data del document
:   29-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 29 de maig de 1987, de la Conselleria d'Agricultura i Pesca, per la qual s'estableix el Registre de Productors de Flor Tallada.  
El cultiu de flor tallada a la Comunitat Valenciana, tant per les favorables condicions agro-climàtiques per produir-n'hi com per tradició històrica, ha de ser potenciat per aconseguir que aquesta activitat assolesca un grau d'implantació major que l'actual, ja que hi ha un interessant mercat potencial, sempre que la qualitat de la producció siga l'adequada.   
L'Ordre de 14 de setembre de 1972, per la qual es creava el Registre Provisional de Productors de Plantes de viver, assenyalava que s'hi havien d'inscriure les Entitats o els particulars dedicats a la producció en viver de plantes vives de totes les classes, incloent les ornamentals i les de jardineria, però sense incloure-hi la flor tallada.   
La gran importància econòmica assolida per la producció de planta ornamental i de jardineria a la Comunitat Valenciana fa aconsellable de donar un tracte similar al seguit amb aquestes a la flor tallada, ja que, a més, es tracte de productes complementaris en els circuits comercials.   
En atenció d'aquests motius i fent ús de les facultats que tinc atribuïdes,   
ORDENE:   
Article primer  
Es crea el Registre de Productors de Flor Tallada a la Comunitat Valenciana.   
Article segon  
Queden obligades a inscriure's al Registre totes les explotacions de flor tallada existents o que s'establesquen en el futur a la Comunitat Valenciana.   
Les explotacions actuals disposen d'un termini de tres mesos a partir de l'entrada en vigor d'aquesta Ordre per sol·licitar la inscripció.   
Les explotacions noves hauran d'inscriure's abans de ser instal·lat.   
Article tercer  
La Conselleria d'Agricultura i Pesca podrà establir línies d'ajuda per al foment, la modernització i el desenvolupament del sector de flor tallada; per poder ser beneficiari d'aquestes ajudes serà condició necessària la inscripció en el Registre.   
Article quart  
Els Serveis Tècnics d'aquesta Conselleria facilitaran assistència tècnica a aquelles explotacions de flor tallada que una vegada inscrites al Registre la demanen de forma individual o en règim d'associació.   
DISPOSICIONS FINALS  
Primera  
La Direcció General de la Producció Agrària queda facultada per dictar les disposicions complementàries que calguen per al desplegament i l'aplicació d?aquesta Ordre.   
Segona  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 29 de maig de 1987.   
El Conseller d'Agricultura i Pesca  
LLUIS FONT DE MORA I MONTESINOS


Còpia Permalink ELI